**OSJEČKO – BARANJSKA ŽUPANIJA**

**OSNOVNA ŠKOLA JOSIPA KOZARCA SEMELJCI**

**🕾** 031/856-081 Fax:031/856-247

e-mail: [skola@os-jkozarca-semeljci.skole.hr](mailto:skola@os-jkozarca-semeljci.skole.hr)

web stranica: <http://os-jkozarca-semeljci.skole.hr/>

OIB-77433474733 IBAN-HR8223400091111010175

Proračunski korisnik: OŠ JOSIPA KOZARCA, SEMELJCI

Adresa: Školska 21, 31402 Semeljci

Županija: 14

Općina: 386

RKP: 9144

MB: 03011259

OIB: 77433474733

Razina: 31

Razdjel:000

Djelatnost: 8520 Osnovno obrazovanje

Razdoblje: 01.01. - 31.12.2019.

**Bilješke uz godišnje financijsko izvješće**

**za razdoblje od 01.01.2019. do 31.12.2019. godine**

Osnovna škola Josipa Kozarca je javna ustanova sa sjedištem u Semeljcima, Školska 21. Djelatnost škole obuhvaća osnovnoškolsko obrazovanje i odgoj učenika od 1. do 8. razreda, te predškolski odgoj. Posluje u skladu sa Zakonom o odgoju i obrazovanju u osnovnoj i srednjoj školi (NN br. 87/08, 86/09, 92/10, 90/11, 5/12, 16/12, 86/12, 126/12, 94/13, 152/14, 07/17 i 68/18) te Statutom škole.

U matičnoj školi u Semeljcima nastava je organizirana u prijepodnevnoj smjeni u petodnevnom radnom tjednu s neradnom subotom. Jednako tako je organizirana i u područnim školama Mrzović, Vučevci i Forkuševci.

U područnim školama u Koritni, Vrbici i Kešincima nastava je organizirana u prijepodnevnoj i poslijepodnevnoj smjeni, u petodnevnom radnom tjednu s neradnom subotom.

Godišnji financijski izvještaji Osnovne škole Josipa Kozarca sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2019. godine.

Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (Narodne novine br. 03/15, 93/15, 135/15, 2/17, 28/17, 112/18 i 126/19) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2020. godine. Za sastavljanje i predaju financijskih izvještaja korišteni su elektronski obrasci koji su preuzeti s

internetskih stranica Financijske agencije. Osoba odgovorna za sastavljanje financijskih izvještaja jest voditelj računovodstva Tihomir Paradžikovićć, a odgovorna osoba za predaju financijskih izvještaja jest ravnateljica Ružica Primorac.

# Bilješke uz Bilancu

**1. AOP 004 Materijalna imovina – prirodna bogatstva**

**-** Vrijednost materijalne imovine na kraju proračunske godine povećana je u

odnosu na stanje na početku proračunske godine uslijed ishođenja vlasničkog lista za poljoprivredno zemljište u katastarskoj općini Vučevci.

**2. AOP 010 Poslovni objekti**

- Vrijednost poslovnih objekata nije znatno smanjena unatoč ispravku vrijednosti zbog ishođenja vlasničkog lista za zgradu preko puta škole koja služi kao skladište.

**3. AOP 015 Uredska oprema i namještaj**

**-** Nabavna vrijednost uredske opreme i namještaja povećana je prvenstveno zbog prijenosa vlasništva računalne opreme iz projekta e-škole koja je bila u vlasništvu CARNet-a, te manjim dijelom zbog vlastitih ulaganja.

**4. AOP 021 Uređaji, strojevi i oprema za ostale namjene**

- Vrijednost uređaja, strojeva i opreme povećana je zbog novih nabavki financiranih iz vlastitih sredstava, sredstava Osječko-baranjske županije, te sredstava Ministarstva znanosti i obrazovanja u sklopu nabavke opreme za provedbu cjelovite kurikularne reforme

**5. AOP 031 Knjige**

**-** Vrijednost knjiga povećana je prvenstveno sredstvima Ministarstva znanosti i obrazovanja kroz nabavku udžbenika za učenike, te sredstvima Ministarstva znanosti i obrazovanja i Osječko-baranjske županije za opremanje školskih knjižnica obveznom lektirom.

**6. AOP 035 Ispravak vrijednosti knjiga, umjetničkih djela i ostalih izl. vrijednosti**

**-** U prethodnoj godini nije bilo ispravka vrijednosti jer za knjige ne vršimo ispravak vrijednosti. Ove godine se javlja iz razloga što je ravnateljica donijela odluku da se nabavljeni udžbenici za učenike jednokratno otpišu u 100-postotnom iznosu.

**7. AOP 049 Sitan inventar u upotrebi**

**-** Vrijednost sitnog inventara u upotrebi povećala se najvećim dijelom sredstvima Ministarstva znanosti i obrazovanja u sklopu opremanja škole za provedbu cjelovite kurikularne reforme

**8. AOP 067 Novac na računu kod tuzemnih poslovnih banaka**

**- S**tanje žiro računa na dan 31.12.2019. godine iznosi 164.078 kn. Postoji znatno odstupanje u odnosu na prethodnu godinu zbog određenog broja neplaćenih računa iz vlastitih sredstava kojima je valuta plaćanja u 2020. godini. Također, od Osječko-baranjske županije dobili smo 13.600 kn predujma za provedbu projekta Učimo zajedno 4. Dobili smo 25.200 kn od Ministarstva znanosti i obrazovanja za nabavu sredstava za provedbu kurikuluma a što nismo uspjeli utrošiti u 2019. godini jer je novac kasno prebačen.

**9. AOP 071 Novac u blagajni**

**-** Stanje blagajne na dan 31.12.2019. iznosi 0,00 kuna.

**10. AOP 80 Ostala potraživanja**

**-** Ostala potraživanja odnose se na potraživanja za bolovanje od HZZO-a, a veća su u odnosu na prošlu godinu jer je kompenzacija izvršena po nalogu MZO-a ranije u odnosu na prošlu godinu.

**11. AOP 140 Potraživanja za prihode poslovanja**

**-** Potraživanja za prihode poslovanja odnose se na potraživanja za neplaćenu školsku kuhinju za mjesec prosinac 2019. godine (općine Semeljci i Viškovci, te Osječko-baranjska županija), račune DS Smith Unijapapir za stari papir, te račun NK Sloga Koritna za najam dvorane (valuta plaćanje u 2020. godini).

**12. AOP 157 Potraživanja od prodaje nefinancijske imovine**

- Potraživanja se odnose na prihode od prodaje stanova na kojima je postojalo stanarsko pravo koja se svake godine smanjuju za uplaćene iznose.

**13. AOP 158 Rashodi budućih razdoblja i nedospjela naplata prihoda**

- Obuhvaća samo kontinuirane rashode budućih razdoblja koji se odnose na rashode za zaposlene

**14. AOP 174 Ostale tekuće obveze**

**-** Ostale tekuće obveze odnose se na: Obveze za predujmove - unaprijed primljeni novac Osječko-baranjske županije za provedbu projekta Učimo zajedno 4, obveze proračunskih korisnika za povrat u proračun koji se odnose se na bolovanje na teret HZZO-a.

**15. AOP 233 Višak prihoda poslovanja i AOP 238 Manjak prihoda od nefin. imovine**

- U izvještajnom razdoblju škola je dobila od Osječko-baranjske županije 1.053 kn za opremanje knjižnice obvezom lektirom, te je dobila kapitalne pomoći od Ministarstva znanosti i obrazovanja u iznosu od 3.000 kn također za opremanje knjižnice obvezom lektirom i 57.244 kn za nabavku udžbenika za učenike. Za ukupan iznos od 61.297 kn izvršena je obvezna korekcija rezultata za kapitalni prijenos sredstava. Korekcijom rezultata umanjen je višak prihoda poslovanja, ali i manjak prihoda od nefinancijske imovine. Ukupan rezultat nakon korekcije ostao je isti, ali prikaz rezultata u Bilanci razlikuje se od onog u Obrascu: PR-RAS.

Tablice Popis ugovornih odnosa i Popis sudskih sporova nisu priložene uz bilješke jer nemamo sudskih sporova u tijeku niti ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično).

# Bilješke uz PR-RAS

**1. AOP 058 Tekuće pomoći od izvanproračunskih korisnika 7.705**

- Sredstva dobivena od Hrvatskog zavoda za zapošljavanje za projekt

Stručno osposobljavanje osoba bez zasnivanja radnog odnosa (u prethodnom izvještajnom razdoblju taj prihod nismo imali)

**2. AOP 064 Tekuće pomoći prorač. korisnicima iz proračuna koji im nije nadležan**

**7.899.348**

- Ministarstvo znanosti i obrazovanja – plaće i druga materijalna

prava, te kapitalne pomoći za nabavu udžbenika za učenike i knjiga za školsku

knjižnicu

- Općina Semeljci proslijedila sredstva MZO za financiranje programa predškole

- Razlika u odnosu na prethodno izvještajno razdoblje je najvećim dijelom zbog povećanja osnovice za plaće

**3. AOP 065 Kapitalne pomoći prorač. korisnicima iz proračuna koji im nije nadležan**

**60.244**

**-** Povećane u odnosu na prošlu godinu zbog dobivenih sredstava za

kupnju udžbenika za učenike

**4. AOP 067 Tekuće pomoći temeljem prijenosa EU sredstava 0**

**-** U ovom izvještajnom razdoblju ih nema zbog drugačijeg načina

knjiženja sredstava iz projekta Školska shema-voće, povrće i mlijeko u odnosu na

prethodno izvještajno razdoblje

**5. AOP 126 Prihodi od pruženih usluga**  **31.600**

- Sadrže prihode od najma dvorane i prihode od zakupa poljoprivrednog zemljišta. U ovom izvještajnom razdoblju imali smo dodatno najam dvorane za

održavanje predavanja vezano za projekt što ga provodi tvrtka Libro.

**6. AOP 133 Prihodi iz nadležnog proračuna za nabavu nefin. imovine 1.053**

**-** U prethodnom izvještajnom razdoblju Osječko-baranjska županija

financirala nam je opremanje kuhinje uređajima, izradu dokumentacije za energetsku

obnovu dvije područne škole i opremanje knjižnice obveznom školskom lektirom.

U ovom izvještajnom razdoblju financirali su samo opremanje knjižnice obveznom

školskom lektirom.

**7. AOP 150 Plaće (bruto) 6.237.517**

**-** Izvor financiranje su MZO, općine Semeljci i Viškovci koje

financiraju plaće djelatnika predškole, te Osječko-baranjska županija koja financira

plaće u projektima Učimo zajedno 4 i Pomoćnici u nastavi 3. U ovom izvještajnom

razdoblju povećane su jer je došlo do povećanja osnovice za obračun plaća u odnosu

na prethodno izvještajno razdoblje.

**8. AOP 158 Doprinosi za obvezno zdravstveno osiguranje 1.012.857**

- Povećani su u odnosu na prethodno izvještajno razdoblje zbog

povećanja bruto plaće, te zbog povećanja stope doprinosa sa 15% na 16,5%

**9. AOP 159 Doprinosi za obvezno osiguranje u slučaju nezaposlenosti 8.347**

**-** Znatno su manji nego u prethodnom izvještajno razdoblju jer je taj

doprinos ukinut od siječnja 2019. godine

**10. AOP 165 Ostale naknade troškova zaposlenima 28.263**

**-** Povećane su jer je bilo dosta zamjena zbog bolovanja učitelja,

a samim time i više isplata naknada za neiskorišteni godišnji odmor

**11. AOP 169 Energija 167.242**

**-** Iznos za energiju je smanjen u odnosu na prethodno izvještajno

razdoblje jer je napravljena energetska obnova zgrade škole

**12. AOP 171 Sitan inventar i auto gume 35.986**

**-** Vrijednost sitnog inventara povećala se najvećim dijelom sredstvima

Ministarstva znanosti i obrazovanja u sklopu opremanja škole za provedbu cjelovite kurikularne reforme

**13. AOP 173 Službena, radna i zaštitna odjeća i obuća 0**

- U prethodnom izvještajnom razdoblju nabavljena je odjeća i obuća za pomoćno-tehničko osoblje, te u ovoj godini nije bilo potrebe za nabavkom nove.

**14. AOP 175 Usluge telefona, pošte i prijevoza 23.627** - U odnosu na prethodno izvještajno razdoblje smanjene su usluge

prijevoza zbog manjeg broja učeničkih izleta

**15. AOP 176 Usluge tekućeg i investicijskog održavanje 172.347**

- Povećane su u zbog dodatnog ulaganja Osječko-baranjske županije

kroz aktivnost Investicijskog održavanja objekata i opreme u osnovnom školstvu u

iznosu od 96.300 kn a za rasvjetu u dvorani i obilježavanje linija sportskih terena u

dvorani

**16. AOP 179 Zakupnine i najamnine 5.719**

- U ovom izvještajnom razdoblju nabavljene su licence za antivirusni

program, te licence za određeni software

**17. AOP 180 Zdravstvene i veterinarske usluge 17.287**

- U prethodnom izvještajnom razdoblju javio se znatno manji broj

djelatnika za sistematski pregled od dopuštenog, te je stoga ove godine rashod veći

u odnosu na prošlu godinu

**18. AOP 184 Naknade troškova osobama izvan radnog odnosa 5.503**

- Iznos je manji jer u ovom izvještajnom razdoblju imamo jednu osobu

na stručnom osposobljavanju bez zasnivanja radnog odnosa, a u prošlom izvještajnom razdoblju imali smo tri osobe

**19. AOP 190 Pristojbe i naknade 28.474**

- Iznos je povećan jer smo u prethodnom izvještajnom razdoblju imali

zaposlenog jednog invalida te smo bili obvezni plaćati novčanu naknadu zbog nezapošljavanja osoba s invaliditetom za jednu osobu. S obzirom da je pred kraj prošlog izvještajnog razdoblja osoba otkazala ugovor o radu, u ovom izvještajnom razdoblju

plaćamo tu naknadu za dvije osobe. Također, u ovom izvještajnom razdoblju platili smo pristojbu za promjenu namjene stana u područnoj školi Koritna u učionicu, te naknadu za zadržavanje nezakonito izgrađene zgrade također u područnoj školi Koritna

**20. AOP 199 Ostali nespomenuti rashodi poslovanja 25.698**

Iznos je znatno smanjen jer je u prethodom izvještajnom razdoblju

nabava udžbenika za učenike knjižena na 32999, a u ovom izvještajnom razdoblju

udžbenici se prema uputi knjiže na drugi način

**21. AOP 246 Naknade građanima i kućanstvima 51.050**

- Na ovu poziciju knjižena je nabava radnih udžbenika za učenike. U

prethodom izvještajnom razdoblju je iznos 0 zbog drugačijeg načina knjiženja nabave

udžbenika

**22. AOP 289 Prihodi od prodaje nefinancijske imovine 2.737**

**-** Prihodi od prodaje stanova na kojima je postojalo stanarsko pravo

**-** Razlikuju se u odnosu na prethodno izvještajno razdoblje jer je jedan

stan tijekom 2019. godine otplaćen.

**23. AOP 354 Rashodi za nabavu proizvedene dugotrajne imovine 115.439**

- U ovom izvještajnom razdoblju samo ulaganje u nabavu proizvedene

dugotrajne imovine bilo je veće za 25.189 kn nego u prethodnom izvještajnom razdoblju,

ali smo u prethodnom izvještajnom razdoblju imali dodatna ulaganja na građevinskim objektima u područnim školama Kešinci i Koritna (izradu projektne dokumentacije za energetsku obnovu tih škola) što u ovom izvještajnom razdoblju nismo imali.

**14. AOP 635 Višak prihoda i primitaka raspoloživ u sljedećem razdoblju 21.035**

- Višak prihoda i primitaka raspoloživ u sljedećem razdoblju smanjen

je jer smo u ovom izvještajnom razdoblju imali veće rashode i izdatke od prihoda i

primitaka, te smo ostvarili manjak u iznosu od 8.517 kn. Razlog tome prvenstveno

je u evidentiranju prihoda po načelu blagajne. Prihodi primljeni u 2019. godine za

rashode nastale u prosincu 2018. godine manji su nego rashodi nastali u ovom

izvještajnom razdoblju, a za koje ćemo prihode evidentirati u siječnju 2020. godine.

# Bilješke uz obrazac P-VRIO

**1. AOP 005 Proizvedena dugotrajna imovina 21.605**

- Na sjednici školskog odbora donesena je odluka da se bazen i

bunar koji se nalaze na katastarskoj čestici 1177, katastarske općine Semeljci brišu

iz osnovnih sredstava škole. U cilju sređivanja stanja vlasništva dugotrajne imovine

škole, a temeljem uvida u vlasničke listove utvrđeno je da su bazen i bunar u vlasništvu općine Semeljci i da nikada nisu bili u vlasništvu škole, te da ih je netko greškom unio u osnovna sredstva škole.

**2. AOP 020 Neproizvedena dugotrajna imovina 30.000**

- Ishođenjem vlasničkog lista za dvije oranice u katastarskoj općini

Vučevci (katastarska čestica 271 površine 7.362 m2 i katastarska čestica 272

površine 396 m2) , na školskom odboru donesena je odluka da se iste upišu

u osnovna sredstva škole temeljem napravljene procjene Povjerenstva za procjenu

nekretnina.

**2. AOP 021 Proizvedena dugotrajna imovina 320.974**

**-** CARNet je školi dostavio odluku o prijenosu vlasništva opreme

koja je isporučena školi u sklopu projekta e-škole. Povjerenstvo je napravilo procjenu

opreme na iznos od 270.974 kn te je na sjednici školskog odbora donesena odluka o

upisu u osnovna sredstva škole.

- Ishođenjem vlasničkog lista za zgradu koja se nalazi u katastarskoj

općini Semeljci, katastarska čestica 147/1 na sjednici školskog odbora donesena je

odluka da se ista upiše u osnovna sredstva škole. Komisija za procjenu nekretnica

procijenila je vrijednost na 50.000 kn.

# Bilješke uz izvještaj o rashodima prema funkcijskoj klasifikaciji

**1. AOP 112 Predškolsko obrazovanje 212.137**

- Škola provodi program predškole. Ovi rashodi sadrže plaće djelatnika

koje financiraju općine Semeljci i Viškovci, te rashode za nabavu stručne

literature za odgojitelje, troškova stručnog usavršavanja odgojitelja, nabavu

didaktičkog materijala…

**2. AOP 113 Osnovno obrazovanje 8.698.306**

- Rashodi za zaposlene, materijalni rashodi i financijski rashodi

**3. AOP 122 Dodatne usluge u obrazovanju 293.782**

- Rashodi za prehranu učenika (školska kuhinja) – financiraju se najvećim

dijelom iz proračuna Osječko-baranjske županije, proračuna općine Semeljci i

općine Viškovci.

# Bilješke uz obrazac Obveze

**1. AOP 001 Stanje obveza 1. siječnja 696.138**

- Sastoje se od obveza za plaću za prosinac 2018. godine, obveza za

povrat u državni proračun (bolovanje iznad 42 dana na teret HZZO-a), obveza za

povrat u državni proračun (porez i prirez na dohodak po konačnom godišnjem

obračunu poreza na dohodak i prireza porezu na dohodak za 2019. godinu),

obveza za režijske i druge materijalne rashode za prosinac 2018. godine

**2. AOP 036 Stanje obveza na kraju izvještajnog razdoblja 842.617**

**-** Stanje obveza na kraju izvještajnog razdoblja iznosi 842.617 kn, a jednako

stanje iskazano je i u obrascu Bilanca na AOP-u 163. Ukupne nedospjele obveze

iznose 831.014 kn, a dospjele obveze iznose 11.603 kn.

**2. AOP 037 Stanje dospjelih obveza na kraju izvještajnog razdoblja 11.603**

**-** Dospjele obveze na kraju izvještajnog razdoblja odnose se na rashode

poslovanja u iznosu od 10.165 kn za koje su računi zaprimljeni nakon 31.12. te stoga

nisu mogli biti plaćeni u valuti i na rashode za nabavu nefinancijske imovine u iznosu

od 1.438 kn za koje je račun zaprimljen 30.12. ali ga osnivač zbog procedure potpisivanja

nije mogao platiti u valuti.

**3. AOP 090 Stanje nedospjelih obveza na kraju izvještajnog razdoblja 831.014** - Međusobne obveze proračunskih korisnika odnose se na obveze za

Bolovanje preko 42 dana

- 231 -obveze za zaposlene odnose se na: zaposlenike škole koje financira

MZO, za plaće djelatnika koji rade u predškoli, za pomoćnike u nastavi, stručno osposobljavanje bez zasnivanja radnog odnosa, a dospijevaju do 15.01.2020. godine.

- 232 - obveze za materijalne rashode od čega 77.489 kn dospijeva do kraja

siječnja, a 19.379 kn dospijeva u ožujku 2020. godine

- 234 - obveze za financijske rashode u iznosu od 138 kn odnose se na rashode

za Fina karticu i naknadu za korištenje servisa e-Račun koji dospijevaju da kraja siječnja

- 239 - ostale tekuće obveze odnose se na obveze za predujmove - unaprijed primljeni novac Osječko-baranjske županije za projekt Učimo zajedno 4.

U Semeljcima, 27.01.2020. godine

Telefon za kontakt: 031/856-081

Voditelj računovodstva:

Tihomir Paradžiković, dipl. oec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zakonski predstavnik:

Ružica Primorac, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_